

**Disgrifiad Swydd: Athro Cysylltiol Ymchwil Uwch - Arloesedd, Rheoli Prosiectau a'r Gadwyn Gyflenwi**

|  |  |
| --- | --- |
| **Coleg/Ysgol:** | Yr Ysgol Reolaeth |
| **Adran/Pwnc:** | Rheoli Busnes |
| **Cyflog:** | Cyflog yn unol ag ystod Athro Cysylltiol gyda buddion pensiwn USS |
| **Oriau gwaith:** | Amser llawn, ond caiff ceisiadau i weithio'n rhan-amser eu hystyried |
| **Contract:** | Swydd barhaol yw hon |
| **Lleoliad:** | Lleolir y swydd hon ar Gampws y Bae |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr; ac i fod yn bwerdy ar gyfer economi'r rhanbarth ac yn rhyngwladol. |
| **Gwybodaeth gefndirol** | Mae Prifysgol Abertawe yn brifysgol a arweinir gan ymchwil sy'n ffynnu wrth ymchwilio a darganfod, gan gynnig cydbwysedd rhwng addysgu ac ymchwil o'r radd flaenaf. Mae'r Brifysgol wedi profi cyfnod o dwf aruthrol yn ystod y deng mlynedd diwethaf ac mae ein cyfran gyffredinol o ymchwil sy'n arwain y ffordd yn fyd-eang ac sy'n rhagori'n rhyngwladol wedi cynyddu o 80% yn 2014 i 86% yn 2021. Bu cynnydd sylweddol yn nifer y doethuriaethau a ddyfarnwyd ers Fframwaith Rhagoriaeth Ymchwil 2014 (REF2014) ac mae ein hincwm o ymchwil wedi cynyddu 160% yn ystod yr un cyfnod. Yn rhyngwladol, mae ein bri byd-eang fel partner ymchwil cydweithredol yn ffynnu, gyda'n rhwydweithiau academaidd a busnes bellach yn cwmpasu 127 o wledydd, ac mae 54% o'n hallbynnau ymchwil yn cael eu llunio gan gyd-awduron rhyngwladol.  Yn 2015, symudodd yr Ysgol Reolaeth i gyfleuster newydd a adeiladwyd yn bwrpasol ar Gampws Gwyddoniaeth ac Arloesi newydd Prifysgol Abertawe, sef Campws y Bae (un o'r buddsoddiadau mwyaf erioed gan brifysgol yn y DU mewn cyfleusterau newydd). Mae'r Ysgol mewn adeilad glan môr gwerth £23m. Cefnogir ein Strategaeth Profiad y Myfyrwyr gan addysgu mewn grwpiau bach, lleoliadau gwaith, cyngor ar yrfaoedd, Hyb y Myfyrwyr, gwasanaethau proffesiynol estynedig ac ymgysylltu gwell â busnes – mae oddeutu 250 o gwmnïau yn cefnogi lleoliadau gwaith a phrosiectau myfyrwyr mewn busnes.  Mae ein grŵp Busnes a Rheoli'n gartref i dros 70 o academyddion ac yn gartref i Academïau Dysgu Dwys, Gofal ac Iechyd sy'n seiliedig ar Werth ac Arloesi mewn Iechyd a Gofal Cymdeithasol Cymru <https://lshubwales.com/Innovation-ILA> , a rhaglen Arweinyddiaeth IoN <https://ionleadership.co.uk/> a ariennir gan Lywodraeth Cymru.  Rydym am benodi ymchwilydd deinamig ynghyd ag athro ymroddedig ym maes Arloesedd, Rheoli Prosiectau a'r Gadwyn Gyflenwi i wneud cyfraniad cadarnhaol at fywyd yr adran. Byddai profiad o arweinyddiaeth ymchwil a gweithgareddau rhyngwladoli'n ffafriol ar gyfer yr ymgeisydd llwyddiannus i'w harddangos.  Mae mwy o wybodaeth ar [Staff yr Ysgol Reolaeth - Prifysgol Abertawe](https://www.swansea.ac.uk/staff/humanities-and-socialsciences/management-staff/)  Croesewir ymholiadau anffurfiol; cysylltwch â Phennaeth yr Ysgol, yr Athro Andrew Thomas [a.j.thomas@abertawe.ac.uk](mailto:a.j.thomas@swansea.ac.uk) |
| **Llwybrau Gyrfa Academaidd** | Dyluniwyd cynllun y Llwybrau Gyrfa Academaidd i sicrhau bod cryfderau academaidd, boed mewn ymchwil, addysgu, profiad ehangach y myfyrwyr, arweinyddiaeth, neu arloesi ac ymgysylltu, i gyd yn cael eu cydnabod, eu datblygu, eu gwerthfawrogi a'u gwobrwyo mewn modd priodol. Ceir tri llinyn academaidd uwch: Addysgu ac Ysgolheictod Uwch; Ymchwil Uwch; ac Arloesi ac Ymgysylltu Uwch.  Am ragor o wybodaeth am Lwybrau Gyrfa Academaidd, cliciwch [yma.](https://www.swansea.ac.uk/personnel/current-staff/academic-career-pathways/)  Mae'r rhain yn darparu lefelau perfformiad dangosol ar gyfer yr holl staff academaidd, a gaiff eu defnyddio drwy gydol y broses recriwtio. Lle ceir dangosyddion rhifiadol, caiff y rhain eu hasesu gan roi sylw i'r cam gyrfaol, yr oriau gwaith ac ymrwymiadau eraill. Gall y rhain gynnwys amgylchiadau personol neu weithgareddau sy'n ymwneud â gwaith y tu allan i'r gymuned academaidd, er enghraifft, mewn lleoliad diwydiannol neu glinigol. Mae croeso i chi nodi amgylchiadau unigol perthnasol megis saib yn eich gyrfa, cyfnodau o wyliau neu ar secondiad, neu absenoldebau eraill, y dylid eu hystyried, a sut mae'r rhain wedi effeithio ar ddatblygiad eich gyrfa. |
| **Prif Ddiben y Swydd: Ymchwil Uwch** | 1. Allbynnau a Gweithgareddau Ymchwil: Llwyddo i gael cydnabyddiaeth o ragoriaeth o ran cyrhaeddiad, arwyddocâd ac effaith ymchwil yn y maes/disgyblaeth berthnasol. Cynnal hanes disglair o gyhoeddi allbynnau ymchwil sy’n arwain y ffordd yn fyd-eang neu sy’n rhagorol yn rhyngwladol gydag effaith amlwg ar arwain ymchwilwyr a'r agenda ymchwil yn y ddisgyblaeth. 2. Prosiectau a Grantiau Ymchwil: Datblygu ac arwain rhaglenni ymchwil unigol neu gydweithredol mawr ar gyfer grantiau cenedlaethol neu ryngwladol neu ddyfarniadau eraill, yn ôl yr hyn sy'n briodol i'r ddisgyblaeth. 3. Parch: Cydnabyddiaeth fel awdurdod ac arweinydd yn y maes/disgyblaeth neu'r gymuned broffesiynol gydag effaith amlwg ar gyfeiriad strategol ymchwil y dyfodol. 4. Goruchwylio a Datblygu Ymchwil Myfyrwyr Ôl-raddedig: Goruchwyliaeth PhD a chwblhad llwyddiannus. |
| **Rheoli** | 1. Cyfrannu at ein Gweithgareddau: Cyfranogi wrth lunio penderfyniadau'r Ysgol, y Gyfadran neu'r Brifysgol a chyfrannu at weithgareddau y tu hwnt i ymrwymiadau ymchwil, addysgu neu ysgolheictod uniongyrchol. 2. Cymryd rhan mewn Gweithgareddau Proffesiynol: Cyfrannu at weithgareddau proffesiynol sy'n berthnasol i'r ddisgyblaeth, drwy rwydweithio mewn cynadleddau neu ymwneud â grwpiau allanol. 3. Rheoli eich hun ac eraill: Cefnogi a galluogi datblygiad cydweithwyr, myfyrwyr a/neu eich hun. |
| **Addysgu ac Ysgolheictod** | 1. Darparu ac Adolygu Addysgu: Gweithio'n effeithiol i addysgu, asesu a sicrhau ansawdd modiwlau neu gydrannau cyfatebol eraill yn y portffolio o gyrsiau a addysgir. Adolygu cynnwys a deunyddiau cyrsiau, a datblygu, llunio a diweddaru deunyddiau yn unol â safonau ansawdd. 2. Arloesi ac Effaith Addysgu: Arloesedd addysgu sy’n seiliedig ar ymarfer sy’n gyfoes ac wedi’i lywio gan ymchwil neu arfer proffesiynol. 3. Datblygu Ymarfer: Cyfrifoldeb am ddatblygu ymarfer addysgu personol. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. |

|  |  |  |  |
| --- | --- | --- | --- |
| **Meini Prawf y Fanyleb Person** | | **Tystiolaeth nodweddiadol:** | |
| 1. PhD mewn maes pwnc perthnasol neu radd a phrofiad neu gymhwyster proffesiynol perthnasol | | *Aelodaeth siartredig o gorff proffesiynol, Rheolwr Siartredig, Peiriannydd Siartredig, cofrestriad meddygol etc* | |
| 1. Cymhwyster addysgu cydnabyddedig a fyddai'n arwain at Gymrodoriaeth o'r Academi Addysg Uwch (HEA) neu ymrwymiad i gyflawni hyn | | *Os nad oes gennych gymhwyster addysgu cydnabyddedig, bydd angen tystiolaeth o ymrwymiad i weithio tuag at Gymrodoriaeth yr Academi Addysg Uwch neu gymhwyster cyfwerth.* | |
| **Ymchwil Uwch** | | | |
| 1. Cynnal hanes disglair o gyhoeddi allbynnau ymchwil sy’n arwain y ffordd yn fyd-eang neu sy'n rhagorol yn rhyngwladol, o ran cyrhaeddiad, pwysigrwydd ac effaith. | | Tystiolaeth o allbynnau ymchwil a ystyrir yn rhagorol yn fyd-eang ac yn rhyngwladol dros y pum mlynedd diwethaf. | |
| 1. Hanes cyson o ddatblygu ac arwain rhaglenni ymchwil unigol neu gydweithredol mawr ar gyfer grantiau cenedlaethol neu ryngwladol neu ddyfarniadau eraill, fel y bo'n briodol i'r ddisgyblaeth. | | Tystiolaeth o lwyddiant wrth ennill dyfarniadau ymchwil a'u cyflwyno dros y pum mlynedd diwethaf, fel Prif Ymchwilydd neu Brif Ymchwilydd ar y cyd. | |
| 1. Cydnabyddiaeth fel awdurdod ac arweinydd yn y maes/ddisgyblaeth neu'r gymuned broffesiynol. | | *Hanes cyson o gyfranogi mewn cynadleddau sy'n gyfwerth â mynd i un gynhadledd ryngwladol bob blwyddyn fel siaradwr dros y 5 mlynedd diwethaf.* *Dylai un o leiaf fod fel siaradwr gwadd.* | |
| 1. Tystiolaeth o hanes cyson a helaeth o oruchwylio PhD hyd at eu cwblhau. | | *Goruchwylio o leiaf ddau fyfyriwr ymchwil ôl-raddedig fel prif oruchwyliwr hyd at gwblhau'n llwyddiannus mewn cyfnod o 5 mlynedd a gweithredu’n nodweddiadol fel prif oruchwyliwr i o leiaf ddau fyfyriwr bob blwyddyn, fel rhan o hanes helaeth a chyson o oruchwylio myfyrwyr ymchwil ôl-raddedig hyd at gwblhau'n llwyddiannus (gan gynnwys myfyrwyr PhD).* | |
| **Addysgu Craidd** | | | |
| 1. Tystiolaeth neu’r gallu i ymgymryd â darpariaeth addysgu, asesu ac adolygu modiwlau neu gydrannau eraill o’r portffolio a addysgir yn effeithiol. | | *- Adborth da ar addysgu a/neu gyfraddau ddilyniant neu gadw myfyrwyr gwell*  *– Gweithredu fel tiwtor effeithiol neu oruchwylio prosiectau myfyrwyr yn llwyddiannus.*  *- ymrwymiad i addysgu arloesol a datblygiad proffesiynol parhaus* | |
| 1. Cyfrannu'n weithredol at benderfyniadau a gweithgareddau mewn uned neu sefydliad academaidd, y tu hwnt i ymrwymiadau ymchwil ac addysgu personol. | | *Enghreifftiau sy'n dangos cyfraniad ac effaith personol* | |
| 1. Cymryd rhan mewn gweithgareddau proffesiynol sy'n ymwneud â'r ddisgyblaeth. | | *Cyfranogiad mewn grwpiau neu gynadleddau allanol sy'n dangos cyfraniad ac effaith personol* | |
| ***Penodol i'r pwnc*** | | | |
| Profiad o ddarparu arweinyddiaeth ymchwil a datblygu a mentora academyddion ar ddechrau eu gyrfaoedd  Profiad o weithgareddau rhyngwladoli  Diddordeb mewn datblygu ymagweddau addysgegol newydd a chyflawni rhaglenni addysgu o safon  Profiad o ymgysylltu â sefydliadau, busnesau a rhwydweithiau allanol a’u cynnwys yng ngweithgarwch yr Ysgol (e.e. ymchwil, cyflwyno addysgu, cynadleddau, digwyddiadau ysgol) neu awydd i wneud hyn. | | *Enghreifftiau sy'n dangos cyfraniad ac effaith personol*  *Enghreifftiau sy'n dangos cyfraniad ac effaith personol*  *Enghreifftiau sy'n dangos cyfraniad ac effaith personol*  *Enghreifftiau sy'n dangos ymgysylltu* | |
|  | |  | |
| **Y Gymraeg** | | | |
| Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon)  *e.e. ynganu geiriau Cymraeg, enwau lleoedd, enwau adrannau.Gallu ateb y ffôn yn Gymraeg (bore da/pnawn da).* *Gallu defnyddio/dysgu geiriau ac ymadroddion pob dydd sylfaenol (diolch, os gwelwch yn dda, esgusodwch fi).* *Gallwch gyrraedd Lefel 1 drwy gwblhau cwrs hyfforddiant un awr.*  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). | | | |
| AS_RGB_Silver Award | cid:image002.png@01D4309A.C9BD7300 | H:\Vacancies\Masters\logos\HR Research Excellence.jpeg | cid:image003.png@01D41449.DAB61080 |